Af RitstjórnÞann 3. janúar 2020 Síðast uppfært 3. janúar 2020 Andstyggileg ríkisstjórn sem hyglir auðvaldinu en úthýsir þeim sem verst eru settir . Katrín Baldursdóttir skrifar : Það er komið árið 2020 . Fyrsti launaseðill öryrkja kominn í hús . Vonbrigðin eru gríðarleg . Það á að lifa á 220 þúsund krónum á mánuði . En það er ekki hægt . Nístandi fátæktin heldur áfram . Öll loforð stjórnmálamanna svikin . Hvar eru þessir 4 milljarðar sem Katrín Jakobsdóttir talaði um sem aukið framlag til öryrkja ? Sú fjárhæð hefur ekki skilað sér . Fyrir öryrkja er ekkert að marka þessar tölur . Þegar stjórnmálamenn og spekingar af ýmsum gerðum henda fram tölfræðilegum upplýsingum og meðaltölum til að sanna mál sitt er best að trúa því varlega . Yfirleitt fylgja ekki með forsendur , mælikvarðar eða viðmið svo fólk átti sig á réttmæli og áreiðanleika . Og oft er ekki einu sinni tilkynnt hvaðan tölurnar koma . Það er því full ástæða til að draga svona rannsóknir og kannarnir í efa . Hins vegar er ekki hægt að draga í efa launaseðil öryrkjans sem birtur er hér . Það stendur svart á hvítu að honum er ætlað að lifa á 220 þúsund krónum á mánuði . Það er miskunnarlaus ríkisstjórn sem býr svona að veiku fólki . Andstyggileg ríkisstjórn sem hyglir auðvaldinu en úthýsir þeim sem verst eru settir .